KOMMISSIONENS GENNEMFØRELSESAFGØRELSE (EU) 2020/2201

af 22. december 2020

om udnævnelse af visse medlemmer og deres suppleanter til netadministrationsorganet og krisekoordineringscellen for europæisk luftfart for netfunktioner for lufttrafikstyring

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 551/2004 af 10. marts 2004 om organisation og udnyttelse af det fælles europæiske luftrum (»luftrumsforordningen«) (1), særlig artikel 6, stk. 4,

under henvisning til Kommissionens gennemførelsesforordning (EU) 2019/123 af 24. januar 2019 om detaljerede bestemmelser for gennemførelsen af netfunktioner for lufttrafikstyring (ATM) (2), særlig artikel 18 og 19, og

ud fra følgende betragtninger:

(1) Ved gennemførelsesforordning (EU) 2019/123 oprettes der et netadministrationsorgan, der skal overvåge og styre gennemførelsen af netfunktioner for lufttrafikstyring. Ved denne forordning oprettes der endvidere en krisekoordineringscelle for europæisk luftfart med henblik på at sikre en effektiv krisestyring på netniveau.

(2) Formanden, næstformændene og medlemmerne af netadministrationsorganet og deres suppleanter samt medlemmerne af krisekoordineringscellen for europæisk luftfart og deres suppleanter er udnævnt for perioden 2020-2024 ved Kommissionens gennemførelsesafgørelse (EU) 2019/2168 (3).

(3) I 2020 modtog Kommissionen i henhold til artikel 18, stk. 7, og artikel 19, stk. 2, i gennemførelsesforordning (EU) 2019/123 en række forslag til udnævnelser for både netadministrationsorganet og krisekoordineringscellen for europæisk luftfart.

(4) De foreslåede personer bør udnævnes, således at de fra den 1. januar 2021 kan efterfølge de personer, der blev udnævnt ved gennemførelsesafgørelse (EU) 2019/2168.

(5) Denne afgørelse bør træde i kraft så hurtigt som muligt før begyndelsen af den periode, som udnævnelserne vedrører.

(6) Foranstaltningerne i denne afgørelse er i overensstemmelse med udtalelse fra Udvalget for det Fælles Luftrum —

VEDTAGET DENNE AFGØRELSE:

Artikel 1 De i bilag I opførte personer udnævnes for perioden fra den 1. januar 2021 til den 31. december 2024 til medlemmer af og suppleanter til netadministrationsorganet i deres i dette bilag nævnte respektive egenskaber. Hvis der i bilaget er angivet en kortere periode, finder denne periode anvendelse. For de poster, som disse udnævnelser vedrører, udløber mandaterne for de i henhold til gennemførelsesafgørelse (EU) 2019/2186 udnævnte personer den 31. december 2020.

Artikel 2 De i bilag II opførte personer udnævnes for perioden fra den 1. januar 2021 til den 31. december 2024 til medlemmer af og suppleanter til krisekoordineringscellen for europæisk luftfart i deres i dette bilag nævnte respektive egenskaber. For de poster, som disse udnævnelser vedrører, udløber mandaterne for de i henhold til gennemførelsesafgørelse (EU) 2019/2186 udnævnte personer den 31. december 2020.

Artikel 3 Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i Bruxelles, den 22. december 2020. På Kommissionens vegne Ursula VON DER LEYEN Formand

(1) EUT L 96 af 31.3.2004, s. 20.

(2) Kommissionens gennemførelsesforordning (EU) 2019/123 af 24. januar 2019 om detaljerede bestemmelser for gennemførelsen af netfunktioner for lufttrafikstyring (ATM) og om ophævelse af Kommissionens forordning (EU) nr. 677/2011 (EUT L 28 af 31.1.2019, s. 1).

(3) Kommissionens gennemførelsesafgørelse (EU) 2019/2168 af 17. december 2019 om udnævnelse af formanden, medlemmerne og deres suppleanter i netadministrationsorganet og af medlemmerne og deres suppleanter i krisekoordineringscellen for europæisk luftfart for lufttrafikstyringsnetfunktioner for den tredje referenceperiode 2020-2024 (EUT L 328 af 18.12.2019, s. 90).